בובספוג מכנסמרובע (עונה 2)

העונה השנייה של סדרת הטלוויזיה המצוירת האמריקאית בובספוג מכנסמרובע היא עונת ההמשך של העונה הראשונה, ושודרה בערוץ ניקלודיאון ארצות הברית מ-26 באוקטובר 2000 ועד ל-26 ביולי 2003, והיא מורכבת מ-20 פרקים (39 חלקים). העונה החלה עם החלק הראשון של הפרק ה-21, "הנעליים", והסתיימה בחלק השני של הפרק ה-40, "התולעת הענקית". הסדרה מתעדת את עלילותיו והרפתקאותיו של בובספוג מכנסמרובע וחבריו השונים בעיר הבדיונית ביקיני בוטום. העונה הופקה על ידי הילנבורג, יוצר הסדרה. העונה עלתה לאוויר כחצי שנה לאתר תום העונה הראשונה. המדבבים, גם בגרסה העברית וגם בגרסה האנגלית לא השתנו. בישראל, העונה דובבה לעברית באולפני נ.ל.ס.

במהלך שידור העונה, בובספוג מכנסמרובע הפך לתוכנית הילדים השנייה הפופולרית ביותר של ניקלודיאון, לאחר ראגרטס. כמעט 40 אחוז מהקהל הצופים, המונים 2.2 מיליון היו בגילאי 18 עד 34. התוכנית חתמה על עסקת שיווק עם החברות טארגט וברגר קינג להרחבת המרצ'נדייז של הסדרה, והמוצרים הממותגים זכו לפופולריות רבה, ותואמת לזו של הסדרה. בשנת 2002, התוכנית הייתה מועמדת בטקס פרס אמי לבידור בפריים טיים, עבור הפרס "תוכנית ילדים מצטיינת". טום קני ומרי ג'ו קטלט היו מועמדים באופן אינדיבידואלי בטקס פרסי האנני ה-29 על דיבובם של בובספוג וגברת פאף, בהתאמה. פיטר שטראוס ופול טיביט היו מועמדים גם הם בטקס עבור פרק הספיישל "חג המולד" (?Christmas Who). הפרקים "סודי ביותר" (The Secret Box) ו"התזמורת של סקווידי" (Band Geeks) זכו בפרסי סליל הזהב לשנת 2002 עבור עריכת הסאונד הטובה ביותר לאנימציה בטלוויזיה, ואילו הפרקים "התפסן בשדה המדוזות" (Hunter Jellyfish) ומשחקי הטבחיאדה (The Fry Cook Games) היו מועמדים לפרס עריכת הסאונד הטובה ביותר בטלוויזיה, בקטגוריית המוזיקה.

בהמשך פורסמו מספר קלטות אוסף של DVD שהכילו פרקים מהעונה. הקלטת "בובספוג מכנסמרובע: ה-DVD השלם של העונה השנייה" פורסמה באזור 1 (ארצות הברית, קנדה, קובה, ברמודה, וגינאה הצרפתית) ב-19 באוקטובר 2004, באזור 2 (אירופה, המזרח התיכון, אזור דרום אפריקה, ויפן) ב-23 באוקטובר 2006 ובאזור 4 (אמריקה הלטינית, הקאריביים ואוקיאניה) ב-30 בנובמבר 2006.

 הפקה 
העונה שודרה בערוץ ניקלודיאון, שבבעלות ויאקום, והופקה על ידי פלנקטון הפקות  וניקלודיאון. מנהל ההפקה של העונה היה יוצר הסדרה סטיבן הילנבורג. במהלך שידור העונה הקודמת, רכשה ניקלודיאון את העונה השנייה של הסדרה, ב-31 באוגוסט 1999. העונה הושקה והחלה כשנה לאחר מכן, ב-26 באוקטובר 2000.

בעונה זו, ההפקה עברה מאנימציית cel, ששומשה בעונה הראשונה, לצביעת פריימים באופן דיגיטלי. בשנת 2009, אמר המפיק פול טיביט, כי "העונה הראשונה של בובספוג נעשתה בדרך המיושנת של סל, וכל חלק היה צריך להיצבע חלקית, להתייבש, ולהיצבע בצבעים אחרים ... ". פרקי העונה השנייה הונפשו מעבר לים, באולפני Rough Draft, שבדרום קוריאה. מבמאי האנימציה שזכו לקרדיט בפרקי בעונה השנייה נמנו שון דמפסי, אדגר לרזבל, לארי לייכלייטר, אנדרו אוברטום, לאונרד רובינסון, פרנק וייס וטום יאסומי. בעונה זו נעשה שימוש בסטוריבורד, על ידי וולט דורן, ק.ה. גרינבלאט, כריס הדריק, צ'אק קליין, קרסון קוגלר, ג'יי לנדר, קיילב מוירר, דן פוונמיר, ויליאם "ביל" רייס, אוקטביו רודריגס, ג'ים שומאן, אהרון שפרינגר, פול טיביט ואריק וייס.

הפרקים נכתבו על ידי צוות כותבים, בו נמנו דורן, דייוויד פיין, גרינבלאט, דאג לורנס, לנדר, מארק או'האר, פוונמיר, ויליאם רייס, שפרינגר, טיביט ומריוות'ר ויליאמס. במהלך העונה, צוות הכותבים לקחו השראה מחוויות הילדות האישיות שלהם על מנת להמציא ולפתח עלילות לפרקים רבים בעונה זו. למשל, בפרק 38, "פה מלוכלך" (Sailor Mouth), בובספוג לומד מילה גסה ומשתמש בה בלי לדעת את משמעותה. הרעיון לפרק נכתב בהשראת ניסיונו של הבמאי הקריאייטיבי דרק דריימון, "כאשר הסתבכתי בעקבות שימוש ב'מילת ה-F' מול אמי". דריימון הסביר, "הסצנה שבה פטריק רץ אל מר קראב כדי להלשין, יחד עם בובספוג הרודף אחריו, היא פחות או יותר כפי שזה קרה בחיים האמיתיים". סוף הפרק, בו מר קראב משתמש בטעות במילים גסות יותר מאשר בובספוג ופטריק, נלקח גם הוא כרעיון, "מהעובדה שלאמי [של דריימון] יש פה מלוכלך משל עצמה". בפרק "סודי ביותר" (The Secret Box), בובספוג רוצה לגלות מה יש בתוך הקופסה הסודית של פטריק. הרעיון הגיע לדריימון מכיוון שגם לו הייתה קופסה סודית בילדותו. יוצר הסדרה הילנבורג הסביר, "[הוא] התחיל לספר לנו על זה. רצינו לצחוק עליו ולהשתמש בזה לעלילה".

 ליהוק 
בעונה זו דיבב טום קני את קולו של בובספוג מכנסמרובע, וכן את חלזון המחמד שלו, גארי. חברו הטוב ביותר של בובספוג, כוכב ים בשם פטריק סטאר, דובב על ידי ביל פייגרברייק, את סקווידוויד, תמנון כעסן וחסר מזג ושכנו של בובספוג, דיבב רוג'ר בומפאס. עם שאר קאסט המדבבים של הדמויות הראשיות בעונה, נמנו קלנסי בראון בדיבוב מר קראב, סרטן רודף בצע והבוס בובספוג במסעדת הסרטן הפריך; דאג לורנס כפלנקטון, יריבו העסקי של מר קראב; ג'יל טלי בתפקיד קרן, אשתו הממוחשבת של פלנקטון; קרולין לורנס בתפקיד סנדי צ'יקס, סנאית שמוצאה מטקסס; מרי ג'ו קטלט בתפקיד גברת פאף, המורה לשייט של בובספוג; ולורי אלן בתפקיד פרל קראב, לווייתנית מתבגרת, ובתה של מר קראב.

בעונה השנייה הוצגו לראשונה דמויות שונות שיחזרו לאורך הסדרה. אמו של מר קראב, בטסי קראב, הופיעה לראשונה בפרק "פה מלוכלך" ודובבה על ידי הכותב פול טיביט. עם זאת, השחקנית והמדבבת סירנה אירווין החליפה את טיביט בתפקיד הדיבוב, כאשר הופיעה הדמות שוב בפרק "אויב משפחתי" בעונה הרביעית, בשנת 2005. בספיישל הכריסטמס, "חג המולד", טום קני, מדבבו של בובספוג דיבב את פאצ'י הפיראט, נשיא מועדון המעריצים הבדיוני של בובספוג מכנסמרובע, ואילו יוצר הסדרה הילנבורג דיבב את קולו של פוטי התוכי. לאחר עזיבתו של הילנבורג את התוכנית כשואו ראנר בשנת 2004, קיבל טיביט את התפקיד לדבב את פוטי התוכי.

בנוסף לחברי הקאסט הקבועים, בפרקים נשמעים קולות של מדבבים אורחים ממגוון מקצועות רבים, בהם שחקנים, ספורטאים, סופרים, מוזיקאים ואמנים. להקת הרוק האמריקאית ווין  התארחה בפרק "הנעליים" (Your Shoe's Untied), וביצעה את השיר "לופ דה לופ", שנכתב על ידם במיוחד לכבוד הפרק.  דין ווין, גיטריסט הלהקה, הסביר "הילנבורג התקשר אליי ואמר לי שהוא היה ביולוג ימי שיצר סדרה מצוירת על יצורי ים החיים מתחת למים, ושישמח שניצור שיר עבור הסדרה". הלהקה כתבה והלחינה את השיר בתוך כשלוש דקות. השיר "Ocean Man" משנת 1997 של הלהקה שומש גם הוא כארבע שנים לאחר מכן במהלך רצף כתוביות הסיום בסרט הראשון, ונכלל בפסקול. בפרק "המנהלת החדשה" (Bossy Boots), הלהקה האמריקאית The Capsules ביצעה את השיר "Bossy Boots", אשר פורסם מאוחר יותר כחלק מהאלבום "SpongeBob SquarePants: The Yellow Album" בשנת 2005. בפרק "חבר בועון" (Bubble Buddy), הגולש המקצועי האמריקאי קורקי קרול  דיבב את קולו של גרובי גרופר, גולש מפורסם. בפרק משתתף גם בראד אברל בתפקיד דיבוב דמותו של חבר בועון. בפרק "נשיקות סבתא" (Grandma's Kisses) משתתפת השחקנית האמריקאית מריון רוס, בתפקיד דיבוב סבתו של בובספוג, וממשיכה לדבב אותה לאורך הסדרה. בפרק "מחפשים את בובספוג" (Pre-Hibernation Week), בו סנדי ובובספוג משחקים במשחקי ספורט קיצוניים ומסוכנים, להקת המטאל הכבד אמריקאית פנטרה הופיעה בתפקיד עצמה הופעה מוזיקלית מיוחדת. שחקני הצי של מקייל, ארנסט בורגנין וטים קונוויי חזרו לדבב את דמויות הגיבורים איש הים ונער הפלא, בהתאמה, בפרק "איש הים ונער הפלא 3". שחקן הקולנוע ג'ון ריס-דייוויס גם התארח באותו פרק ודיבב את אויבם המושבע של הגיבורים, מאן ריי. השחקן האמריקאי בריאן דויל-מאריי  חזר לדבב את ההולנדי המעופף בפרקים "הנעליים" (Your Shoe's Untied) ו-"הפיראטים" (Shanghaied). דמויות שונות אחרות בעונה זו דובבו על ידי מדבבים ידועים רבים, בהם די בראדלי בייקר, תומאס פ. וילסון וקליי לואיס .

 הצלחה וביקורות 
מאז שידור הבכורה של בובספוג מכנסמרובע בשנת 1999, הסדרה הפכה לתוכנית הילדים השנייה הפופולרית היותר של ניקלודיאון, לאחר ראגרטס, אם כי כמעט 40 אחוז מקהל התוכנית, המונה 2.2 מיליון צופים, היו בגילאי 18 עד 34. כתוצאה מכך, ניקלודיאון העבירה את התוכנית מיום שבת בבוקר למשבצת זמן יקרה הרבה יותר, בשעה 18:00, מיום שני עד יום חמישי. 

כמו העונה הראשונה, גם העונה השנייה זכתה לשבחים וביקורות חיוביות רבות מצד המבקרים והאוהדים. בטקס פרסי האנני ה-29 הסדרה הייתה מועמדת שלוש פעמים, בקטגוריות הדיבוב הטוב ביותר בסדרת טלוויזיה מונפשת לנקבה וזכר עבור מרי ג'ו קטלט על דיבובה של גברת פאף בפרק "שום דבר לא בחינם" (No Free Rides) וטום קני על דיבובו של בובספוג מכנסמרובע בפרק "תולעי" (Wormy). פיטר שטראוס ופול טיבט היו מועמדים לפרס "הישג אישי יוצא מן הכלל לשיר באנימציה", עבור שירם "חג המולד הראשון" (The Very First Christmas) שהופיע בפרק הספיישל "חג המולד" (?Christmas Who). בשנת 2002 זכו הפרקים "סודי ביותר" (The Secret Box) ו-"התזמורת של סקווידי" (Band Geeks) בפרסי סליל הזהב לעריכת הסאונד הטובה ביותר לאנימציה בטלוויזיה, ואילו הפרקים "התפסן בשדה המדוזות" (Hunter Jellyfish) ומשחקי הטבחיאדה (The Fry Cook Games) היו מועמדים לפרס עריכת הסאונד הטובה ביותר בטלוויזיה, בקטגוריית המוזיקה.

במהלך שידור העונה בטלוויזיה, בשנים 2001–2002, מועצת הטלוויזיה של ההורים (PTC), שמה את בובספוג מכנסמרובע כאחת התוכניות הטובות ביותר בטלוויזיה. עם זאת, על פי דו"ח שששמו "Wolves in Sheep's Clothing" (בעברית: זאבים בבגדי כבשים), המתעד את הגידול בתכנים שעלולים להיות אלימים, גסים ומיניים בתוכניות הילדים, ה-PTC והמעריצים טענו כי בפרק "פה מלוכלך" (Sailor Mouth), ששודר במקור במהלך העונה השנייה, היה ניסיון מרומז לקדם סדרי שימוש בגסויות בקרב ילדים. בדיווח מאוחר יותר, כמה מחברי ה-PTC ציינו את "פה מלוכלך" כדוגמה לאופן שבו רמות הגסות, המיניות והאלימות עלו בתוכניות הטלוויזיה לילדים. ניקלודיאון, בתגובה לאירוע, טענו כי "זה עצוב וקצת נואש שהם התאמצו להכניס שפה גסה בפי הדמויות שלנו כדי להוכיח את טענתם". ריצ'רד הוף מניו יורק דיילי ניוז מתח ביקורת על הדיווח על כך שפרש לא נכון את הפרק.

 פרקים 

 מספר הפרק(בסדרה) מספר הפרק(בעונה) שם הפרק באנגלית שם הפרק בעברית בימוי תסריט תאריך שידור מקורי 211אYour Shoe's Untiedהנעלייםטום יאסומיוולט דורן, פול טיביט, מריוות'ר ויליאמס2 בנובמבר 2000תקציר הפרק: פטריק מבקש מבובספוג להדגים לו איך לקשור שרוכים, ולהפתעתו הוא מגלה ששכח כיצד לעשות זאת. בובספוג מנסה לבקש עזרה מאנשים וגורמים שונים במטרה להיזכר.211בSquid's Day Offהיום החופשי של סקווידאנדרו אוברטוםדורן, טיביט, ויליאמס2 בנובמבר 2000תקציר הפרק: מר קראב נפצע בניסיון לחלץ שקל שנתקע בכיור, וממנה את סקווידוויד לאחראי. הוא נותן לבובספוג קידום, ולוקח יום חופש. סקווידוויד לא מצליח ליהנות מהיום החופשי שלו, כיוון שחושש שבובספוג יהרוס בדרכים משונות את הסרטן הפריך ומבלה את היום בלבדוק אותו ולוודא שהוא לא גורם לצרות.222אSomething Smellsמשהו מסריחאדגר לרזבלאהרון ספרינגר, ק.ה. גרינבלאט, ויליאמס26 באוקטובר 2000תקציר הפרק: בובספוג אוכל מאכל בשם שבתילון, שגורם לו להדיף ריח רע מהפה ולהבריח את כל האנשים בסביבתו.222בBossy Bootsהמנהלת החדשהיאסומידורן, טיביט, דאג לורנס26 באוקטובר 2000תקציר הפרק: מר קראב ממנה את פרל למנהלת החדשה של הסרטן הפריך. תחילה בובספוג נרגש לעבוד איתה, אך מהר מאוד פרל משנה לגמרי את פני המסעדה, מה שגורם לבובספוג לתהות מחדש.233אBig Pink Loserהפרסשון דמפסיג'יי לנדר, ויליאם רייס, ויליאמס16 בנובמבר 2000תקציר הפרק: פטריק נחשף לכמות הגביעים והפרסים בהם בובספוג זכה, והוא מחליט להתחיל לעבוד בסרטן הפריך. פטריק מאמין שאם יתנהג כמו בובספוג ויחקה אותו, יוכל לזכות גם הוא בפרס.233בBubble Buddyחבר בועוןדמפסילנדר, רייס, לורנס16 בנובמבר 2000תקציר הפרק: כל חבריו של בובספוג עסוקים בענייניהם, והוא מחליט ליצור לעצמו חבר בועה.244אDying for Pieפיצוץ של פשטידהלרזבלספרינגר, גרינבלאט, ויליאמס28 בדצמבר 2000תקציר הפרק: מר קראב מחייב את סקווידוויד לקנות לבובספוג מתנה לרגל יום העובדים. הוא רוכש מפיראטים פשטידה, אך מגלה שהיא למעשה פצצה, ומעביר עם בובספוג יום שלם בהנחה שזה יומו האחרון.244בImitation Krabsהמתחזהיאסומידורן, טיביט, לורנס28 בדצמבר 2000תקציר הפרק: פלנקטון בונה רובוט בדמות מר קראב. הוא מצליח לגרום לבובספוג להאמין שזהו מר קראב האמיתי, ומנסה לסחוט ממנו את הנוסחה הסודית.255אWormyתולעיאוברטוםדורן, טיביט, ויליאמס17 בפברואר 2001תקציר הפרק: פטריק ובובספוג נשארים לשמור על כיפת העץ של סנדי ומתחברים לתולעת קטנה בשם "תולעי", אך העניינים מסתבכים כשהוא הופך לפרפר.255בPatty Hypeקדחת הקציצותשון דמפסיכהן, ספרינגר, ברנס17 בפברואר 2001תקציר הפרק: הסרטן הפריך נקלע לתקופה כלכלית קשה, ובובספוג ממציא גימיק חדש של קציצות צבעוניות, אך מר קראב וסקווידוויד לא לוקחים את הרעיון ברצינות, ובובספוג מחליט להקים דוכן של קציצות צבע מתחת לביתו, יחד עם פטריק.266אGrandma's Kissesנשיקות סבתאאוברטוםדורן, טיביט, ויליאמס6 במרץ 2001תקציר הפרק: בובספוג חווה השפלה פומבית בסרטן הפריך לאחר שהוא מקבל נשיקה מסבתו, ומחליט לנסות להתבגר.266בSquidvilleעיר התמנוניםלזרבלספרינגר, גרינבלאט, ויליאמס6 במרץ 2001תקציר הפרק: סקווידוויד עובר לעיר התמנונים, עיר שכל תושביה בעלי אופי התואם לשלו, ובמהרה, הוא מתחיל להשתעמם ולהתגעגע לשכונתו הישנה.2727אPrehibernation Weekמחפשים את בובספוגלזרבלספרינגר, גרינבלאט, ויליאמס5 במאי 2001תקציר הפרק: סנדי להוטה לעשות כמה שיותר דברים לפני שנת החורף שלה, וגוררת את בובספוג לתוך זה. הוא מחליט להתחבא ממנה, וסנדי מכריחה את כל העיר לפתוח בחיפושים אחריו.277בLife of Crimeחיי פשעדמפסילנדר, רייס, לורנס5 במאי 2001תקציר הפרק: בובספוג ופטריק משוכנעים שגנבו בלון, לכן הם נמלטים מביקיני בוטום.288?Christmas Whoחג המולדיאסומידורן, טיביט, לורנס6 בדצמבר 2000תקציר הפרק: בובספוג מגלה את חג המולד, ומפיץ את הבשורה לעיר. בעוד כל העיר מתרגשת לקראת בואו של סנטה קלאוס, סקווידוויד נשאר פסימי לקראת בואו ומסרב להשתתף בחגיגות. כשסנטה לא מגיע, סקווידוויד חווה רגשות אשם, כיוון שבובספוג טרח והביא לו מתנה, לכן הוא מחליט למלא את מקומו של סנטה.299אSurvival of the Idiotsרק הטיפשים שורדיםלארי לייכליטרספרינגר, גרינבלאט, ויליאמס5 במרץ 2001תקציר הפרק: פטריק ובובספוג מגיעים לכיפת העץ של סנדי ומגלים שהיא במזג אוויר מושלג, כשסנדי ישנה את שנת החורף שלה. השניים נתקעים בתוך הכיפה ומנסים לשרוד.299בDumpedלב שבוראוברטוםטיביט, דורן, ויליאמס5 במרץ 2001תקציר הפרק: גארי נוטש את בובספוג לטובת פטריק. בובספוג מתקשה לקבל את הבשורה ומתחיל בחיפוש אחר בעל חיים אחר, ללא הצלחה. לבסוף מתברר שגארי התעניין בעוגייה שהייתה במכנס של פטריק.3010אNo Free Ridesשום דבר לא בחינםיאסומיספרינגר, גרינבלאט, לורנס7 במרץ 2001תקציר הפרק: גברת פאף מחליטה לתת לבובספוג רישיון, אף על פי שלא עבר את מבחן הנהיגה. בסופו של דבר רגשות האשם מניעים אותה לגנוב מבובספוג את הסירה שההורים שלו קנו לו לאחר שקיבל את הרישיון.3010בI'm Your Biggest Fanaticמעריץ שרוףדמפסילנדר, רייס, לורנס7 במרץ 2001תקציר הפרק: בובספוג פוגש את קווין, נשיא מועדון המדוזות של ביקיני בוטום אותו הוא מעריץ, ומנסה להתקבל למועדון, אך קווין לא לוקח אותו ברצינות ולועג לו.3111אMermaid Man and Barnacle Boy IIIאיש הים ונער הפלא 3אוברטוםטיביט, דורן, יליאמס27 בנובמבר 2000תקציר הפרק: איש הים ונער הפלא משאירים את בובספוג ופטריק להשגיח על המאורה שלהם. הם נופלים בפח ומשחררים את מאן ריי, ומנסים לגרום לו לשנות את דרכו.3111בSquirrel Jokesבדיחות סנאיםלייכליטר ולאונרד רובינסוןטיביט, דורן, יליאמס27 בנובמבר 2000תקציר הפרק: ערב סטנד אפ מתקיים בסרטן הפריך, ובובספוג משתמש בבדיחות סנאים כדי להצחיק את היושבים בקהל, אך הבדיחות פוגעות בסנדי.3212אPressureהתחרותדמפסילנדר, רייס, דייוויד פיין8 במרץ 2001תקציר הפרק: בובספוג וסנדי עורכים תחרות עד הסרטן הפריך, שמתפתחת במהרה לתחרות כללית בין יצורי היבשה ליצורי הים. סנדי צריכה לשרוד בלי אוויר למשך זמן מסוים, ובובספוג, פטריק, סקווידוויד, ומר קראב, צריכים לעלות ליבשה למשך דקה שלמה.3212בThe Smoking Peanutהבוטן המעשןאוברטוםטיביט, דורן, לורנס8 במרץ 2001תקציר הפרק: טיול בגן החיות משתבש כאשר צדפה ענקית כועסת ובוכה בקול רם. בובספוג חושב שזו אשמתו, ומנסה להרגיע אותה.3313א You Wish / Shanghaiedהפיראטיםפרנק וייסספרינגר, גרינבלאט, ויליאמס9 במרץ 2001 (גרסת You Wish)
10 במרץ 2001 (גרסת Shanghaied)תקציר הפרק: עוגן שפוגע בביתו של בובספוג מוביל לכך שבובספוג, פטריק וסקווידוויד מגיעים לספינה של ההולנדי המעופף. לאחר שסקווידוויד נזרק מהספינה, בובספוג ופטריק מתחילים לעבוד עבור ההולנדי המעופף.3313בGary Takes a Bathגארי עושה אמבטיהפרנק וייסספרינגר, גרינבלאט, ויליאמס7 במרץ 2001תקציר הפרק: בובספוג מנסה לגרום לגארי לעשות אמבטיה.3414אWelcome to the Chum Bucketההפסדאוברטוםדורן, טיביט, לורנס21 בינואר 2002תקציר הפרק: מר קראב מהמר על בובספוג במשחק קלפים, ומפסיד לפלנקטון. בובספוג נאלץ להתחיל לעבוד במסעדת הדלי.3414בFrankendoodleעיפרון הקסמיםיאסומידורן, טיביט, ויליאמס21 בינואר 2002תקציר הפרק: עיפרון ענק וקסום נוחת ליד ביתו של בובספוג, שמגלה שמדובר בעיפרון קסום שציוריו קמים לתחייה. בובספוג מצייר שיבוט של עצמו, "בוב-ציור", שמתגלה כבעל רצונות אישיים, וגונב לו את העיפרון.3515אThe Secret Boxסודי ביותריאסומידורן, טיביט, ויליאמס7 בספטמבר 2001תקציר הפרק: פטריק לא מוכן לגלות לבובספוג מה יש בתוך הקופסה שלו, והוא נאלץ להסתנן לביתו בלילה ולגלות את הסוד בעצמו.3515בBand Geeksהתזמורת של סקווידיוייסספרינגר, גרינבלאט, ויליאמס7 בספטמבר 2001תקציר הפרק: כדי לנקום בסקוויליאם שמזלזל בו, סקווידוויד מנסה לארגן להקה.3616אGraveyard Shiftמשמרת לילהדמפסילורנס, לנדר, דן פוונמיר6 בספטמבר 2002תקציר הפרק: בובספוג וסקווידוויד נשארים למשמרת לילה בסרטן הפריך. סקווידוויד מספר לבובספוג סיפור מפחיד, שבמהרה נהפך למציאות.3616בKrusty Loveלספוג חובותדמפסילורנס, לנדר, רייס6 בספטמבר 2002תקציר הפרק: מר קראב מתאהב בגברת פאף, וכשהוא מגיע לביתה עם בובספוג, הוא מכריח אותו לבזבז כסף ולקנות לה דברים, דבר שהוא מתחרט עליו בהמשך.3717אProcrastinationאיך לכתוב חיבוריאסומידורן, טיביט, לורנס30 בנובמבר 2001תקציר הפרק: במסגרת בית הספר לנהיגה, בובספוג מתבקש לכתוב חיבור בן 800 מילים על הרמזור, אך הוא מתקשה להישאר מרוכז.3717בI'm With Stupidיותר טיפש מפטריקוייסגרינבלאט, ספרינגר, מארק או'האר30 בנובמבר 2001תקציר הפרק: לקראת הגעתם של הוריו של פטריק לביתו, בובספוג מחליט לעזור לו ולהתנהג כטיפש, כדי להציג את פטריק כחכם יותר, אך העניין נמאס עליו במהירות כשפטריק מתקשה להבדיל בין המציאות לבין המשחק.3818אSailor Mouthפה מלוכלךאוברטוםדורן, טיביט, ויליאמס21 בספטמבר 2001תקציר הפרק: בובספוג קורא גסויות מפח זבל ומלמד את פטריק. מר קראב מזהיר אותם לא לחזור על המילים האלה, והשניים עושים ככל שביכולתם כדי להימנע מלהגיד אותן.3818בArtist Unknownאמן אלמונידמפסידורן, טיביט, או'האר21 בספטמבר 2001תקציר הפרק: סקווידוויד פותח חוג לאומנות, אך בובספוג הוא היחיד שמגיע להשתתף. סקווידוויד מזלזל בכישרונו של בובספוג, והשני נעלב ומחליט לזרוק את עצמו למזבלה. מבקר אומנות מפורסם מגיע לחוג ומבחין ביצירה של בובספוג, ומעוניין להכיר את היוצר.3919אJellyfish Hunterהתפסן בשדה המדוזותאוברטוםדורן, טיביט, או'האר28 בספטמבר 2001תקציר הפרק: מר קראב מגלה שהלקוחות אוהבים ריבת מדוזות בתוך קציצת הסרטן, ומכריח את בובספוג לדוג כמה מדוזות שרק יכול.3919בThe Fry Cook Gamesמשחקי הטבחיאדהיאסומיפוונמיר, לנדר, ויליאמס28 בספטמבר 2001תקציר הפרק: משחקי הטבחיאדה מתקיימים, ולראשונה ייצגו את מסעדת הדלי ואת מסעדת הסרטן הפריך מתמודדים שונים, פטריק ובובספוג (בהתאמה).4020אSquid on Strikeכאן שביתהיאסומידורן, טיביט, או'האר12 באוקטובר 2001תקציר הפרק: בובספוג וסקווידוויד פותחים בשביתה בשל היחס לא הוגן של מר קראב, הם מנסים להסבות את תשומת הלב של העוברים ושבים אבל ללא הצלחה. מר קראב שוכר עובדים אחרים אך לבסוף מבקש מהשניים לחזור, בזמן שבובספוג מחליט להרוס את הסרטן הפריך בגלל השביתה.4020בSandy, SpongeBob, and the Wormהתולעת הענקיתדמפסילנדר, פוונמיר, ויליאמס12 באוקטובר 2001תקציר הפרק: תולעת ענקית מגיעה לביקיני בוטום ופוגעת במקומות ואנשים שונים. סנדי מתנדבת לתפוס אותה, בעוד בובספוג מנסה להניא אותה מהרעיון.

 מהדורת DVD 
ערכת ה-DVD של העונה השנייה פורסמה על ידי Paramount Home Entertainment וניקלודיאון בארצות הברית ובקנדה ב-19 באוקטובר 2004, שנה לאחר שהעונה השלימה את שידוריה בטלוויזיה. במהדורת ה-DVD נכללים חומרי בונוס שונים הכוללים פרשנויות שמע, סטוריבורדס ופיצ'רים שונים.

בשנת 2005, היה אוסף ה-DVD מועמד בטקס פרסי סטלייט ה-9 עבור ה-DVD הטוב ביותר לנוער, אולם לא זכה.

 בובספוג מכנסמרובע: עונה 2 פרטי הערכהקטעי בונוס 20 פרקים
 ערכת 3 דיסקים
 יחס גובה-רוחב של 1.33:1
 שפות:
 אנגלית (דולבי דיגיטל 2.0)
 צרפתית (דולבי דיגיטל 2.0)
 יפנית (דולבי דיגיטל 2.0)
 כתוביות:
 אנגלית
 צרפתית פרשנויות שמע:
 "משהו מסריח"
 "הפרס"
 "מחפשים את בובספוג"
 "רק הטיפשים שורדים"
 "הפיראטים"
 "ההפסד"
 "פה מלוכלך"
 סטוריבורדס של "חג המולד" ו-"איש הים ונער הפלא 3"
 מסביב לעולם עם בובספוג מכנסמרובע
 גרסת דמו של משחק ה-DVD של ניק
 כרטיסים לבובספוג: הסרט תאריכי יציאה אזור 1 אזור 2 אזור 4 19 באוקטובר 2004 23 באוקטובר 2006 30 בנובמבר 2006

 קישורים חיצוניים 



 הערות שוליים 

קטגוריה:עונות בובספוג מכנסמרובע